宣孺斫庭前蘆葦見山有薝蔔入坐中示詩次其韻
作者：李流謙
朝代：宋

paragraphs: 扶摇何啻九萬里，盍不往作蛟螭騰。
笑我真爲折腰尉，如君雅稱哦詩丞。
輒班下寮愧連璧，屢愛新詩工琢冰。
斫林與山出眉目，欲喚逋客招野僧。
晚香入簾恨悒悒，坐恐瘦骨成稜稜。
賞幽豈足廢官事，凈社久冷從公興。
芙渠薝蔔一家耳，相看未易分級層。